Jou sterre vir Vrydag, 7 Julie 2017
JY LEES NOU Jou sterre vir Vrydag, 7 Julie 2017
Interaktiewe vasvra: Hoe goed ken jy dié SA bekendes?
Vandag se positiewe sterre bevoordeel liefhê en leer.
Jy is kreatief en verbeeldingryk. Waag in die volgende 12 maande berekende kanse by die werk. Wie waag, die wen!
Jy voel vandag fisiek rusteloos, geestelik nuuskierig en emosioneel opgewonde. Jy is gereed vir aksie en avontuur, maar moenie oorhaastig tot gevolgtrekkings kom en ondeurdagte afleidings maak nie.
Die gesin kom vandag eerste by Villa Bul. Jou huidige motto kom van die Dalai Lama, wat op 6 Julie verjaar: "'n Liefdevolle atmosfeer tuis is die grondslag van jou lewe."
Mercurius en Venus skyn 'n lig op slim en kreatiewe kommunikasie terwyl jy dit geniet om met ander kontak te maak. Moenie impulsief iets spandabels aanlyn koop wat jy later kan berou nie.
Wees gedissiplineerd en versorg jou liggaam met goeie kos en verfrissende oefening terwyl Saturnus jou welsynsone stimuleer. Dinge verander vinnig wat werk betref.
Is jy agter wat gehaltetyd saam met 'n kind, tiener of intieme vriend/in betref? Maak seker jy respekteer hul individualiteit en begryp hul uitgangspunte verskil heelwat van joune.
Die sterre stuur vandag 'n gelukkige geleentheid of sakemoontlikheid in jou rigting, maar dit gaan nie pasella wees nie. Jy moet gefokus genoeg wees om dit raak te sien en gedissiplineerd genoeg om tot produktiewe aksie oor te gaan.
Venus en Mercurius beloof vandag liefde, romanse, vriendskap en prettige tye aan gelukkige Weegskale. Dit is ook 'n uitstekende tyd om met kollegas te sosialiseer terwyl jy besigheid met heelwat plesier meng.
Moenie waardevolle tyd mors deur jou oor geld te bekommer nie. Die kombinasie van 'n skerp sakesin en intuïsie sal jou in die regte rigting lei. Werk ook daaraan om jou basiese gevoel van eiewaarde op te bou.
Vandag se sterre bevoordeel studie en reis terwyl jou nuuskierigheid jou op 'n splinternuwe avontuur laat afstuur. Is die verhouding met 'n geliefde wankelrig? Takt sal die deurslag gee.
Dit is 'n wonderlike dag vir werkaangeleenthede terwyl jy sjarme en vermetelheid gebruik om te kry wat jy wil hê – op die genotvolste manier. Staan tyd af vir 'n intieme verhouding.
Uitgeslape Waterdraer, neem kreatiewe konsepte en verander hulle in praktiese projekte. Moet egter nie aanneem jy weet wat ander dink nie. Vra toepaslike vrae en luister aandagtig.
Visse kan leef in 'n fantasiewêreld waar wonderlike idees nooit die daglig sien nie. Vandag moedig Saturnus jou aan om jou abstrakte strewes te omvorm tot soliede werklikheid, veral by die werk.